b'\n_START_ARTICLE_\nAta\n_START_SECTION_\nZemljopisni polo\xc5\xbeaj\n_START_PARAGRAPH_\nNalazi se na 46\xc2\xb056\'11" sjeverne zemljopisne \xc5\xa1irine i 18\xc2\xb017\'41" isto\xc4\x8dne zemljopisne du\xc5\xbeine, 6 km jugoisto\xc4\x8dno Pe\xc4\x8duha. Sukit je 1,8 km sjeverno, Tofaluba je 2 km ju\xc5\xbeno, Renda je 2,5 km sjeveroisto\xc4\x8dno, Egrag je 3 km sjever-sjeveroisto\xc4\x8dno, Pogan je 4 km sjeverozapadno, Salanta je 3 km zapadno, Nijemet je 3 km zapad-sjeverozapadno, Bi\xc5\xa1ira je 3 km jugozapadno, Turon 6 km jugozapadno, Racpetra je 4,5 km isto\xc4\x8dno, Vakan 2,5 km jug-jugoisto\xc4\x8dno. Marijansko sveti\xc5\xa1te \xc4\x90ud (Jud) je 6 km jugozapadno.\n_START_SECTION_\nUpravna organizacija\n_START_PARAGRAPH_\nUpravno pripada Pe\xc4\x8du\xc5\xa1koj mikroregiji u Baranjskoj \xc5\xbeupaniji. Po\xc5\xa1tanski broj je 7763. Pripadalo je egra\xc5\xa1koj \xc5\xbeupi\n_START_SECTION_\nPovijest\n_START_PARAGRAPH_\nAta se spominje jo\xc5\xa1 1200-tih. U 16. i 17. se doseljavaju i Hrvati iz Bosne u ove krajeve._NEWLINE_\xc5\xa0kola je u ovom selu djelovala od 1842. Iako su ve\xc4\x87inu od 341 stanovnika u Ati \xc4\x8dinili Hrvati, uz njema\xc4\x8dku manjinu, nastavni je jezik bio ma\xc4\x91arski. \xc5\xa0kola je djelovala do 1976., a onda je ukinuta._NEWLINE_Za hrvatsku je zajednicu zna\xc4\x8dajno \xc5\xa1to je u Ati i atskoj \xc5\xa1koli kao u\xc4\x8ditelj djelovao Ladislav Matu\xc5\xa1ek, hrvatski kulturni radnik. On i njegova supruga su dali neprocjenjiv doprinos za atski kulturni i duhovni \xc5\xbeivot.\n_START_SECTION_\nPromet\n_START_PARAGRAPH_\nIsto\xc4\x8dno od sela prolazi \xc5\xbeeljezni\xc4\x8dka pruga Pe\xc4\x8duh \xe2\x80\x93 Moha\xc4\x8d, uz koju se nalazi atska \xc5\xbeeljezni\xc4\x8dka postaja.\n_START_SECTION_\nStanovni\xc5\xa1tvo\n_START_PARAGRAPH_\nAta ima 230 stanovnika (2001.)._NEWLINE_Ata je sve donedavno imala i hrvatsku zajednicu iz skupine Bo\xc5\xa1njaka, ali su se znatnim dijelom poma\xc4\x91arili ._NEWLINE_\xc4\x90uro Frankovi\xc4\x87 je zapisao zanimljivi obi\xc4\x8daj Hrvata iz Ate. Prije nego bi stavila stolnjak na stol, doma\xc4\x87ica bi iznijela bo\xc5\xbei\xc4\x87ni stolnjak iz ku\xc4\x87e. Zaustavila bi se na pragu i rekla: "Buve, muve i svaki gad iz ku\xc4\x87e mar\xc5\xa1!" ._NEWLINE_Iz Ate je poznati kulturni djelatnik Hrvata iz Ma\xc4\x91arske Ladislav Matu\xc5\xa1ek.'